b'\n_START_ARTICLE_\nSkibstypeforkortelse\n_START_PARAGRAPH_\nSkibstypeforkortelser er kombinationer af bogstaver, ofte forkortelser, som s\xc3\xa6ttes foran navnet p\xc3\xa5 civile skibe og krigsskibe._NEWLINE_De i Danmark oftest anvendte forkortelser er af engelsk oprindelse og kan for civile skibe enten henvise til typen af fremdrivningsmaskineri, eksempelvis S/S eller SS (Steam Ship) og D/S eller DS (Dampskib) for et fart\xc3\xb8j hvor maskineriet er dampdrevet eller ogs\xc3\xa5 henvise til skibets form\xc3\xa5l, eksempelvis FV (Fishing Vessel), hvor fart\xc3\xb8jet har fiskeri som form\xc3\xa5l._NEWLINE_Krigsskibe bruger ofte forkortelser for l\xc3\xa6ngere navne, eksempelvis KDM (Kongelige Danske Marine)_NEWLINE_S\xc3\xa6rdanske forkortelser anvendes sj\xc3\xa6ldent p\xc3\xa5 fart\xc3\xb8jer som skal operere i internationalt farvand.'